CELEX: 62012CN0353
Language: el
Date: 2012-07-25 00:00:00
Title: Υπόθεση C-353/12: Προσφυγή της 25ης Ιουλίου 2012 — Ευρωπαϊκή Επιτροπή κατά Ιταλικής Δημοκρατίας

22.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/28
            
         Προσφυγή της 25ης Ιουλίου 2012 — Ευρωπαϊκή Επιτροπή κατά Ιταλικής Δημοκρατίας
   (Υπόθεση C-353/12)
   2012/C 287/54
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: S. Thomas, D. Grespan και B. Stromsky)
   
      Καθής: Ιταλική Δημοκρατία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιταλική Δημοκρατία, μη έχοντας λάβει εμπρόθεσμα όλα τα αναγκαία μέτρα προκειμένου να ανακτήσει την κρατική ενίσχυση την οποία έκρινε παράνομη και ασυμβίβαστη με την κοινή αγορά η Επιτροπή με την απόφαση C(2009) 8123, της 28ης Οκτωβρίου 2009, σχετικά με την κρατική ενίσχυση C 59/07 (πρώην N 127/06 και NN 13/06) την οποία χορήγησε η Ιταλία στην Ixfin SpA (απόφαση που κοινοποιήθηκε στις 29 Οκτωβρίου 2009 και δημοσιεύθηκε στην ΕΕ L 167 της 1.7.2010, σ. 39), παρέβη τις υποχρεώσεις που υπέχει από τα άρθρα 2, 3 και 4 της εν λόγω απόφασης και από τη Συνθήκη ΣΛΕΕ,
            
         
               —
            
            
               να καταδικάσει την καθής στα δικαστικά έξοδα.
            
         
      Ισχυρισμοί και κύρια επιχειρήματα
   
   Η προσφυγή της Επιτροπής έχει ως αντικείμενο τη μη εκτέλεση από την Ιταλική Δημοκρατία της απόφασης της Επιτροπής σχετικά με την κρατική ενίσχυση που χορήγησε το Υπουργείο Οικονομικής Ανάπτυξης υπό μορφή εγγύησης για ένα δάνειο που είχε χορηγήσει στην εταιρία Ixfin η Τράπεζα Banca Apulia SpA.
   Η Επιτροπή παρατηρεί ότι η Ιταλία έπρεπε να έχει μεριμνήσει για την εκπλήρωση της υποχρέωσης ανάκτησης της ενίσχυσης μέχρι την 1η Μαρτίου 2010 και, επιπλέον, έπρεπε να έχει γνωστοποιήσει στην Επιτροπή μέχρι τις 29 Δεκεμβρίου 2009 τα μέτρα εκτέλεσης της εν λόγω απόφασης.
   Μέχρι την ημερομηνία άσκησης της προσφυγής η καθής δεν είχε λάβει ακόμη όλα τα αναγκαία μέτρα για την εκπλήρωση των υποχρεώσεών της αυτών.